
DISSERTATIO  MEDICA 

INAUGURALIS, 

ASTHMATE  SPASMODICO 


QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

GEORGII  BAIRD,  SS,  T,  P. 

ACADEMIA  EDlNBURGENiE  PROFECTI; 

NECNON 

AMPLISSIMI  SENATUS  ACADEMICI  CONSENSU, 

ET  NOBILISSIM.E  FACULTATIS  MEDIC.E  DECRETO ; 

Pro  0ranu  Doctori0, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS, 

ERUDITORUM  EXAMINI  SUBJICIT 

EDWARDUS  HOWELL, 

Cambr  0 *lSntann  itg  ♦ 

EDIN.  SOCIET.  REG.  MED.  SOC.  EXTRAORD. 


Dic  hno  Augusti,  hora  locoque  solitis. 


EDINBURGI : 

EXCUDEBAT  EOBERTUS  ALLAIX. 


MDCCCXVIt 

AMICO  OPTIMO 


GULIELMO  GRONOW, 

ARMIGEROj 

HANC  DISSERTATIONEM, 

AMICITIAE  TESTIMONIUM, 
DEDICAT 


AUCTOR. 


DISPUTATIO  MEDICA 


INAUGURALIS, 


DE 

‘asthmate  spasmodico. 


Morbi  perpauci  attentionem  et  misericor- 
diam quidem  medici  qui  secum  decrevit  per 
vitam  exercere  medicinam,  plus  sibi  vindi- 
cant, quam  de  quo  in  hac  disputatione  disse- 
rere in  animo  est.  Perpessio  gravis  et  suf- 
focatio apparens  asthmatici  animum  m.edici 
profunde  occupant,  eumque  clipere  movent, 
quod  hic  morbus  intractabilis  magis  intra 
medicinae  potestatem  esset,  adhuc  tamen 
illi  causa  est  lugendi  parum  magis  restare, 
etiamsi  ars  nostra  temporibus  recentioribus 

plurimum  exculta  sit,  quam  signa  moderari, 
aut  animum  diligenter  prophylaxi  conver- 
tendo accessiones  frequentes  paroxysmi  de- 
pellere. 


DE  DEFINITIONE. 

y 

Celeb.  Doctor  Cullen  his  verbis  nostrum 
morbum  definit.  “ Spirandi  difficultas  per 
“ intervalla  subiens  ; cum  angustias  in  pec- 
“ tore  sensu  et  respiratione  cum  sibilo  stre- 
“ pente  ; tussis  sub  initio  paroxysmi  difficilis, 
“ vel  nulla,  versus  finem  libera,  cum  sputo 
“ muci  smpe  copioso.” 


DE  HISTORIA. 

Asthma  idiopathicum  raro  ante  puberta- 
tem accidit ; neque  ratio  est  valde  plausibilis 

existimandi  temperamento  affici ; quanquam 
sanguineum  quibusdam  visum  sit  saepius  in- 
festare : ratio  cujus  esse  apparet,  quod  mares 
frequentius  quam  foeminas  invadit.  Divites 
aeque  ac  pauperes  asthmate  impliciti  sunt. 
Pyrexia  plerumque  abest.  Signa  tamen 
dyspepsiae  fere  semper  accessiones  praece- 
dunt. 

JoANNES  Floyer,  cqucs,  qui  annos  triginta 
occasiones  iteratas  morbo  studendi  habebat, 
quippe  qui  asthmate  saepe  laborasset,  scriptis 
historiam  paroxysmi  adeo  accuratam  tradidit, 
ut  nihil  melius  facere  possim  quam  verba  ejus 
citare.  Dicit  ille  per  horas  quasdam  ante 
accessionem  paroxysmi  aegrum  in  scrobiculo 
cordis  angustiam  sentire,  et  plurimum  flatu 
vexari;  eodem  tempore  adsunt  capitis  gra- 
vedo, somnolentia,  ad  pandiculationem  pro- 
clivitas • et  urina  inulta  pallida  redditur.  Si 
licCC  signa  post  meridiem  acciderent,  noctu 
accedunt  angustia  trans  praecordia,  et  respi- 
ratio difficilis,  et  sibila.  Adest  quoque  tus- 

sis  convLilsiva  cum  sputis  parcis  aut  nullis. 
Haec  signa  graviora  gravioraque  fiunt,  inspi- 
rationes ita  laboriosae,  et  quasi  convulsivTB 
sunt,  ut  reger  e lecto  surgere,  et  erectus  ma- 
nere cogatur.  Quanquam  expilationes  non 
tam  difficiles  quam  inspirationes -sint,  gerun- 
tur tamen  tarde  et  sono  sibilo.  Hoc  tem- 
pore paroxysmi  aeger  neque  loqui  neque  tus- 
sire potest.  Facies  ejus  pallida  aut  livida 
est ; pedes  et  manus  frigidi ; et  pulsus  ple- 
rumque debilis  et  inordinatus.  Avide  aera 
appetit,  et  aere  calido  in  conclavi  clauso, 
pulvere,  fumis,  odore  ingrato,  et  tegumen- 
torum pondere  multum  gravior  evadit.  His 
signis  tandem  accedit  capitis  dolor,  et  pulsu 
paululum  accelerato,  febricula,  quas  ex  vigi- 
lia et  irritabilitate  oritur.  Paroxysmo  rece- 
dente, flatus  et  sursum  et  deorsum  expelli- 
tur, atque  haud  raro  dejectio  sequitur.  Uri- 
na, qua^,  ante  paroxysmum  pallida  erat,  nunc 
fusca  est,  ct  aliquid  demittit.  Si  paroxysmus 
horas  duas  tresve  tantummodo  duret,  post- 

quam  e lecto  siirrexcrit,  sensus  angustiae  eva- 
nescit, et  mucus  excreatur. 

Paroxysmus  hujus  morbi  fere  certis  tem- 
poribus accedit ; hoc  autem  adeo  intime 
cum  conditionibus  aeris  quibusdam  conjun- 
gitur, ut  haud  parum  varietur.  Cum  parox- 
ysmi saepius  asthmaticis  semel  hebdomadis 
duabus  redeunt  ut  prope  mutationes  lun^ 
interdum  accidant,  necesse  est ; periodi  asth- 
maticae a quibusdam  lunae  phasis  regi  existi- 
matae sunt.  ' Reditus  paroxysmorum  tamen 
saepe  aliis  temporibus  quoque  incidunt,  ideo- 
que  patet  paroxysmos  nullo  modo  de  lunae 
statu  pendere.  Mutationes  coeli,  quae  ad  eas 
periodos  accidant  potius,  ut  Floyero  visura 
est,  pro  causa  probabili  habendae  sunt. 
Quanto  longior  paroxysmus  sit,  tanto  longius 
quoque  intervallum  notatum  est,  et  vice  ver- 
sa. Paroxysmus  in  hominibus  diversis,  et  in 
eodem,  nunc  brevius  nunc  longius  durat. 
Interdum  per  horas  paucas  tantum,  interdum 
totidem  dies  perstat ; et  sub  noctu  plerum- 

que  intenditur,  versus  mane  tamen  muco 
copiosiore  et  excreatu  faciliori  remittit, 
Hasc  remissio  per  diei  reliquum  continuat ; 
vesperi  paroxysmus  fere  redit : eo  modo  per- 
stat morbus,  usque  dum  scsc  exhaurire  vi- 
deatur. 

Asthma  omnibus  anni  tempestatibus  inci- 
dere potest,  cum  causa?  excitantes  applicatae 
sunt : multo  autem  saepius  aestate  calida,  aut 
hycme  frigida,  quam  aliis  temporibus.  Jo- 
AXNEs  Floyer,  eques,  observabit  hyeme  pa- 
roxysmos sexdecim  sibi  ipsi  accidisse,  et 

* -V 

aestate  viginti,  et  tum  mucum  melius  forma- 
tum excreari  solitum  esse. 


DE  DIAGNOSI.  ' 

Asthma  cum  dyspnoea,  confundi  potest ; 
alterum  tamen  xib  altera  signis  gravioribus, 
qiicE  non  permanent,  sed  intervallis  redeunt. 

et  sensu  stricturae  potius,  quam  plenitudinis 
transverse  in  pectore,  dignoscendum  est. 
Dyspnoea  tamen  saepe  asthmaticos  vexare 
solita  est. 

Cum  hydrothorace  fortasse  confundatur ; 
difficultas  vero  spirandi  perpetua,  signa  sen- 
sim gravius  increscentia,  et  pulsus  parvus 
atque  saepe  intermittens,  Hydrothoracem  ab 
Asthmate  sine  difficultate  distinguunt.  In 
hydrothorace  quoque  aeger  e somno  subito 
expergiscitur,  et  somniis  saepe  horridis  pertur- 
batur. 

Cum  Angina  Pectoris  interdum  confunda- 
tur ; dolor  autem  vehemens  in  regione  cor- 
dis modo  transverse,  modo  sursum  ad  clavi- 
culas et  brachium  usque  subito  tendens; 
palpitationes  cordis ; et  {)roclivitas  ad  syn- 
copen, aliaquc.  Anginam  adeo  ostendunt, 
ut  vix,  aut  ne  vix  quidem,  cum  Asthmate 
confundi  possit.  Si  rebus  jam  dictis  attentio 
justa  habita  sit,  nobis  vix  possibile  videtur 
nostrum  morbum  cum  ullo  alio,  cui  pectus 
obnoxium  est,  confundi  posse. 

DE  CAUSIS  PlUEDISPONENTIBUS. 

ILe  causas  aut  conformatione  ad  constitu- 
tionem peculiari,  aut  causis  fortuitis,  aut  par- 
tim  ambobus  niti  videntur.  Quarum  priores 
causarum  sint  thorax  ipse  male  formatus, 
fabrica  pulmonum  prava,  aut  mutatio  earum 
partium  quaedam  re  fortuita  inducta.  Mil- 
LAR  mentionem  facit,  causas,  quae  Asthmati 
proclivitatem  dent,  tales  esse,  quales  fibra- 
rum laxitatem,  intestinorum  aciditatem  fla- 
tumque et  in  pulmonibus  accumulationem 
halitus  efficiunt,  qui  expirando  emittendus 
est.  Illae  causae,  inquit  idem  auctor,  ad  vasa 
bronchiorum  onerandum  ad  vires  minuen- 
dum, et  thoracem  infarciendum,  conferunt, 
hinc  contractiones  et  dilatationes  pulmonum 
impediuntur ; ideoque  gravitati  nimis  facile 
aeris  inuentis  inspiratione  cedunt,  dum  ex- 

piratione  eum  difficulter  expellunt.  Ilii  mo- 
tus reciptoci  imperfecte  geruntur,  et  nimis 
saepe  iterantur ; vasa  igitur  bronchiorum  ac- 
tione causarum  earundem  perpetua  tandem 
adeo  laeduntur,  ut  mutationibus  aiiris  diver- 
sis facillime  afficiantur.  Paroxysmi  priores 
subsequentibus  magnam  proclivitatem  dant, 
quae  semper  postea  remanet. 

Sexus  quoque  proclivitatem  dare  videtur, 
saepius  enim  maribus,  quam  fceminis  accidit. 
Praeter  causas  jam  recensitas,  nulla  fortasse 
corpus  huic  morbo  magis  opportunum  reddit 
quam  proclivitas  haercditaria  5 haec  quidenl 
ionge  frequentissima  est. 

t)E  CAUSIS  EXCITANTIBUS. 

r 

In  nonnullis  aegris  paroxysmi  facile  calore 
externo  sive  coeli,  sive  conclavis,  et  praeser- 
tim balnei  calidi,  incitantur.  Mutationes  su*. 

bitae  ex  aere  frigido  in  calidum,  aut 
graviori  in  leviorem,  quod  eundem  effectum 
producit ; exercitatio  nimis  vehemens,  et 
ventriculus  laborans,  'sicuti  distensione  post 
cibum  nimia,  aut  liquore  immodice  sumpto, 
inter  causas  excitantes  optimo  jure  haberi 
possunt.  Frigus  cum  humore  conjunctum, 
quippe  quod  halitum  cutis  minuat,  vel  ex  to- 
to impediat,  mquilibrium  justum  inter  cutem 
atque  pulmones  perdat,  eoque  humores  plu- 
res  justo  ad  partes  internas  derivet,  asthma 
movere  haud  raro  valet.  Excitari  quoque 
potest  rebus,  quae  genus  nervosum  afficiant, 
veluti  affectibus  animi,  aut  odoribus  quibus- 
dam. Exemplum  hujusmodi  notabile  mihi 

4 

nuperrime  ab  amico  narratum  est.  Illi  con- 
tigit familiam  visere  cujus  una  fcemina  Asth- 
mate recenter  laboraverat,  et  tum  convales- 
cens erat,  meus  amicus  ex  loculo  sudarium 
forte  prompsit,  quod  oleo  lavendulae  imbu- 
tum esset,  statim  illa  paroxysm.o  Asthmatis 
corripiebatur. 

Irritationes,  qua3  fumo,  vel  pulvere,  vel 
fumis  metallicis,  &c.  incitantur,  haud  raro 
Asthma  movent.  Errores  diaetce  sive  in 
quantitate,  sive  qualitate ; aut  indulgentia 
nimia  liquorum  fermentatorum,  evacuatio- 
nes cujuscunque  generis  profusas  ; applicatio 
ad  studia  immodica ; vitia  cutis,  et  podagra 
retropulsa  ; corpus  aeri  nocturno,  praecipue 
Euro,  objectum,  inter  causas  Asthmatis  fre- 
quentissimas  habenda  sunt. 


DE  CAUSA  PROXIMA. 

De  causa  proxima  Asthmatis  opiniones 
inter  auctores  optimos  plurimum  diversae  ex- 
titerunt.  Doctori  Cullen  visum  est  niti  in 
contractione  spasmodica  fibrarum  musculo- 
sarum bronchiorum  ; quae  introitum  libe- 
rum, et  egressum  aeris,  ideoque  dilatationem 
justam  pulmonum,  prohibet.  Haec  contrac- 


12 


.DE  AST^IMATE  SPASMODICO. 


tio  praeter  naturam  multis  aliis  affectibus 
convulsivis  et  spasmodicis  similis,  sanguinis 
, plenitudine  nimia  per  totum  corpus,  praeci- 
pue vero  in  vasis  pulmonum,  facile  excita- 
tur. JoANNES  Floyer,  cqucs,  et  Hoffmann 
opiniones  de  causa  • proxima  similes  intu- 
lerunt. Alii  phenomena  paroxysmi  Asth- 
matici omnia  spasmo  diaphragmatis  attri- 
buerunt. Doctor  Monro  senior  tamen  ea 
contractioni  spasmodicae  musculorum  laryn- 
gis retulit ; nam  musculos  eos  canis  extrin- 
sicus  irritando  difficultatem  respirandi  et 
Asthma  movere  arbitrio  suo  potuit, 

Doctor  Bree  autem  eas  opiniones  confutare 
conatus  est,  et  vice  earum  irritationem,  aut 
ex  aliquo  nocivo,  sicuti  muco,  in  pulmonibus 
ipsis,  aut  acrimonia  et  morbo  in  ventriculo, 
intestinis,  .vel  aliis  visceribus  abdominis  ori- 
entem protulit,  eique  assignat.  Observavit 
CuLLKNiuM,  etiamsi  morbo  causam  eviden- 
tem deesse  existimet,  pro  signo  diagnostico 
notavisse,  accumulationem  seri  in  pulmoni- 

bus,  his  verbis,  “ Cum  sputo  muci  saspe  co- 
“ pioso.”  I^atet  autem,  inquit  Bree,  mucum 
saepe  iion  excreatiim  fore  sine  sero  antea 
secreto.  Quoniam  autem  hic  mucus  copi- 
ose excreatur,  ut  serum  libere  effundatur 
necesse  est.  Liceat  igitur  investigare  in  quo 
statu  pulmonum  effusio  accidere  possit.  Re- 
perietur  hanc  copiosam  secretionem  arte- 
riis extremis  circum  cellulas,  in  quibus  aiir 
continetur,  dispositis  exhalari.  Labor  re- 
r spirationis  ex  irritatione  muci  oriens,  legibus 
ceconomias  animalis  consentit,  etiamsi  oppug- 
nare suum  propositum  videatur.  Apud  ini- 
tium morbi  respiratio  accelerata  paroxys- 
mum fere  praecedit,  quod  expirationes  serum 
forma  vaporis  e cavitatibus  celeriter  tollant. 
Actio  absorbentium  quoque,  verisimile  est, 
augetur ; ut  viribus  eorum  conjunctis 
quilibrium  inter  exhalationem  et  absorptio- 
nem restituatur.  Si  hoc  non  efficiatur,  respi- 
ratio convulsiva  accidit. 

Quod  ad  opinionem  attinet  muci  in  cellu* 

lis  pulmonum  aereis  pro  causa  Asthmati^ 
proxima  habiti,  mihi  sane  valde  dubium  vi- 
detur. Quoties  enim  cellulae  aereae  pulmo- 
num humorem  continere  reperiuntur  sine 
Asthma  movendo  ? quod  certe  accidisset 
si  illa  theoria  vera  esset.  Praeterea,  signa 
morbi  minime  semper  quantitati  muci  ex- 
pectorati respondet,  hic  enim  saepe  copiosis- 
simus est,  cum  signa  minime  urgeant.  Opi- 
nioni tamen  Doctoris  Bree  non  possum  con- 
sentire, nam  mucus  copiosus  potius  effectus, 
quam  causa  morbi,  habendus  est.  Cum  con- 
tractio tamen  spasmodica  semel  inducta  est, 
ille  morbum  sustinere  tendat.  Sed  licet 
hanc  theoriam  Doctoris  Bree  veram  esse  ad- 
mittamus, Doctor  Monro  experimentis  com- 
probavit hanc  non  esse  unicam  causam,  quae 
Asthma  movere  potest.  Egomet  quidem  ne- 
quaquam credo  serum,  aut  mucum  esse  cau- 
sam Asthmatis  proximam  posse  ; nam  si  hoc 
verum  esset,  quomodo  effectus  boni  fere 
instanter  conspicui  antispasmodicorum  ex- 

plicari  possunt  ? Mihi  videtur  musculos  om- 
nes in  respiratione  occupatos,  praecipue  eos 
bronchiorum,  plus  minusve  spasmo  affici. 
WiLLis  dicit,  “ Asthma  convulsivum  sine 
“ magna  bronchiorum  obstructione,  aut 

compressione,  a meris  fibrarum  motricium 
“ spasmis  excitatur,  et  non  uni  loco,  aut 
“ peculiari  cuipiam  organo  limitatur,  sed 
“ ad  partes  fere  omnes  respirationi  dicataS 
“ extenditur.  Enimvero  affectio  spasmo- 
“ dica  insultum  asthmaticum  ciens,  ad  vaso- 
“ rum  pulmonarium  fibras  motrices,  ad  dia- 
“ phragma,  ad  musculos  pectoris,  ad  nervos 
“ qui  e pectoris  aut  pulmonis  ditione  sunt, 
“ quinimo  ad  nervorum  istorum  origines 
“ intra. consitas  spectat,  atque  singu- 
“ lis  hisce  in  locis  dum  materies  morbifica 
“ hospitatur,  respirationis  opus  inhibens, 
“ aut  pervertens,  morbi  istius  paroxysmos 
« infert.’* 

Quod  ad  anxietatem  attinet,  quae  parox- 
ysmo Asthmatis  plus  minusve  sempcr  adest, 

eam  elegantibus  Doctoris  Gaudii  verbis  e!x* 
plicare  mihi  liceat. 

“ Frequentissimam  anxietatis  causam  po- 
“ nunt  impedimenta  respirationis  quae  cum 
“ et  sanguinis  per  pulmones  trajictui  ob- 
‘‘  stent,  ancipiti  vitam  periculo  premunt. 

Multiplex  itaque  vitium  pulmonis  varia 
“ materie  infarcti,  spasmo  constricti,  tu- 
“ more,  tuberculis,  vomica,  ulcere  obsessi, 
“ aut  aere,  aqua,  sanguine,  pure,  tumore, 
‘‘  aliove  thoracis  affectu  extrinsecus  com- 
“ pressi ; fistulae  item  aeriferae,  faucium- 
“ que,  qua  spiritus  meare  debet;  tum  dia- 
“ phragmatis  ac  ceterorum, « qui,  respiratio- 
“ nem  adjuvant,  musculorum  ; aeris  deni- 
“ que  frigore,  calore,  levitate,  humiditate, 
“ elateris  defectu,  situ,  inquinamento,  pec- 
“ cantis  multivaria  labes  huc  faciunt.’* 

DE  PROGNOSI. 

Prognosis  de  variis  rebus  pendet,  sicuti 
aetate  aegri,  valetudine  ante  accessionem 
morbi,  causa  excitante,  et  duratione  ab  ejus 
primo  impetu.  Periculum,  quod  formidan- 
dum est,  non  tantum  ex  suffocatione  oritur, 
quantum  in  hoc  nititur,  quod  in  alios  mor- 
bos, veluti  Phthisin  Pulmonalem,  Hydrotho- 
racem,  Aneurisma  vasorum  magnorum  prope 
cor,  et  haud  raro  in  Apoplexiam,  aut  Hy- 
dropem desinat,  qui  serius  citiusve  in  morte 
terminant. 


DE  CURATIONE. 

In  Asthmatis  curatione  multa  medicamen- 
ta in  usum  venerunt,  quorum  nullum  adhuc 

spem  jucundam  curationis  perfectae  efficien- 
dae nobis  praebet. 

Detractio  Sa?iguinis. — Multum  dubii  de 
utilitate  missionis  sanguinis  in  Asthmate  ex- 
istit.  Cum  tamen  signa  maxime  urgent,  et 
cum  in  congestione  sanguinis  in  pulmonibus 
niti  videntur  primis  morbi  diebus,  antequam 
effusis  facta  sit,  Doctor  Home  in  narrationi- 
bus ejus  clinicis  mentionem  facit  cum  com- 
modo magno  sanguinem  misisse  ; et  egomet 
vidi  eam  allevationem  praesentem  ferre.  De- 
tractio tamen  sanguinis  non  exercenda  est 
nisi  signa  gravia  sint ; morbus  enim  ple- 
rumque cum  debilitate  plus  minusve  con- 
jungitur. Cum  autem  necessaria  est,  cum 
cautione  facienda.  Quibusdam  observa- 
tum est  expectorationem  eo  tardari,  aut 
difficiliorem  reddi ; et  dyspnoeam  diutius, 
quam  solita  erat  post  paroxysmos  priores,  in- 
tervallis remanere. 

Cathartica. — Medicamenta  hujus  generis 
fortia  plerumque  injuriosa  sunt  in  Asthmate 

convulsivo.  Purgantia  tamen  lenia,  quae 
alvum  facile  solutam  reddant,  utilissima  sunt ; 
hujuscemodi  Carbonas  Magnesiae  cum  pul- 
vere Rhei  et  Zingiberi,  aut  Submurias  Hy- 
drargyri  cum  opii  pauxillo  bene  respondet. 

Emetica. — Auctores  alii  tempore  paroxys- 
mi, alii  jam  ante  ejus  accessionem,  alii  in- 
tervallo, emeticum  exhibere  soliti  sunt.  Do- 
ses  Ipecacuanhae,  quae  nauseam  moveant, 
summo  cum  commodo  interdum  datae  sunt. 
Etmuller  et  Baglivi  emetica  commendant : 
et  Floyer  quoque  usum  eorum  semel  in 
mense  approbat.  Huic  praxi  objici  potest, 
quod  errores  concoctionis,  eoque  debilita- 
tem totius  systematis  incitare  tendat,  quae 
proclivitatem  ad  morbum  hunc  augeret.  Ce- 
leberrimus Doctor  CuLLEN  dicit,  “ In  cer- 
“ tain  cases  where  a fit  was  expected  to 
“ come  on  in  the  course  of  the  night,  a 
“ vomit  given  in  the  evening  has  frequently 
seemed  to  prevent  it.’*  Doctor  Bree 
quoque  doses  emeticorum  parvas,  quae  nau- 

seam  excitant,  utilissimas  existimat,  quippe 
quae  humores  ad  summam  cutem  versus  con- 
vertant, eoque  pulmones,  et  viscera  abdo- 
minis expediant,  absorptionem  seri  extra 
vasa  effusi,  et  exhalationem  e pulmonibus, 
promoveant : hinc  expectorantia  potentissi- 
ina  ducenda  sunt. 

Antispasmodica. — Omnium  medicamento- 
rum de  quibus  supra  dictum  est,  nullum  for- 
tasse reperietur  plus  efficace  nostro  morbo, 
quam  hujus  classis  medicamenta.  Hujus- 
modi potentissima  sunt  opium,  iEther  Sul- 
phuricus,  Camphora,  Moschus,  Atropa  Bel- 
ladonna.  Hyoscyamus  Niger,  et  Nicotianse 
Tabaci  infusum.  Quorum  singula  pro  tem- 
pore interdum  signa  urgentia  paroxysmi 
«ubmovent ; deinde,  constitutione  iis  con- 
sueta, levando  paroxysmo  inhabilia  fiunt. 
Aliud  igitur  exhibendum  est ; et  eo  modo 
aliud  post  aliud  in  successione;  vel  aliquan- 
do inter  scse  conjungantur,  ut  effectus  opta- 
bilis accideret.  Acida,  stimulantia,  et  vola- 

tilia,  simul  cum  antispasmodicis  utiliter  con- 
jungi possunt.  Gummi  foetida  plerumque 
concoctionem  perturbant,  et  alvum  nimis 
solutam  reddunt,  ideoque  nunquam,  aut 
saltem  perraro,  ut  nobis  videtur,  adhiberi 
debent. 

Expectorantia. — Oleosa  et  demulcentia 
non  minus  quam  gummi  foetida,  functiones 
ventriculi  perturbare  apta  sunt,  ideoque  ferti 
injuriosa.  Medicamentum  hujus  classis  uni- 
cum, quod  utilitatem  promittit  Scilla  mari- 
tima est.  Saepe  vidi  Oxymel  Scillae  antispas- 
dico  junctum  expectorationem  promovere, 
et  paroxysmum  solvere.  Attamen  verisi- 
mile est  Acetum  Scill?e  oxymelli  anteponen- 
dum esse,  quod  res  fermentatu  faciles  con- 
tinet. 

Emplastra  Vesicatoria. — Emplastrum  Me- 
loes  Vesicatorii  applicatum  interdum  ad  spas- 
mum solvendum  utile  est,  cujus  ego  ipse  tes- 
tis fui.  Doctor  Bree  inquit  ea  efficacissima 
esse,  cum  inter  scapulas  applicantur ; de  ef- 

fectu  eorum  nihil  dixit,  cum  ventriculo  ap- 
plicantur ; hinc  conjectare  liceat  ea  non 
commendare.  Medici  quidam  oxygenii  in- 
spirationem in  Asthmate  strenuissime  com- 
mendaverunt. De  hoc  inquit  Doctor  Bed- 
DOES,  “ No  sooner  does  oxygen  come  in 
“ contact  with  the  lungs,  than  the  livid 
“ colour  of  the  countenance  disappears,— - 
“ the  laborious  respiration  ceases,  and  the 
“ functions  of  ali  the  thoracic  organs  go  on 
“ easily  and  pleasantly  again.”  Hoc  expe- 
rientia et  observatione  aliorum  esse  verum 
repertum  est ; et  quod  equidem  a priori 
expectari  posset.  Propterea  quod  systema, 
ob  respirationem  difficilem  et  laboriosam  car- 
bonium  inutile  per  pulmones  emittere  minus 
facile  potest ; huic  sanguis  vix  purgatur,  vel 
imperfecti  in  arteriosum  mutatur,  ideoque 
facies  et  labra  livescunt. 

Consuetudo  Daturam  Stramonium  fuman- 
di nuperrime  plurimum  in  usum  venit ; et 
certe  a?gris  quibusdam  auxilium  utilissimum 

fuit.  Verisimillimum  autem  est  fumos  her- 
barum aliarum,  quae  narcoticae  denominatae 
sunt,  eosdem  effectus  salutares  efficere  posse ; 
cum  vero  fumi  Nicotianae  Tabaci,  et  caete- 
rarum  rerum  ejusdem  generis,  in  pulmones 
simul  cum  aere  inhalantur,  tussim  molestam 
et  convulsivam,  et  interdum  paroxysmum 
ipsum,  excitant.  Ad  hoc  evitandum,  vapo- 
res ex  aqua  calida  orientes  sine  incom- 
modo inhalari  possunt;  qui  partes  internas 
fovent,  emolliunt,  eoque  irritabilitatem  plu- 
rimum minuunt,  spasmum  fibrarum  muscu- 
losarum bronchiorum  solvunt,  sputa  mucosa 
e pulmonibus  promovent,  atque  paroxysmum 
saltem  leniunt,  vel  ex  toto  fortasse  prohibe- 
ant. -^ther  Sulphuricus  in  vaporem  conver- 
sus simul  cum  vaporibus  aquae,  et  aere  com- 
muni pulmones  inhalari  potest  tempore  pa- 
roxysmi non  sine  commodo ; sed  interdum 
tussim  movet.  Majus  et  certius  commodum 
tamen  ex  eo  aethere  expectandum  est,  cum  in 
ventriculum  demittitur. 

Tonica. — Medicaiiienla  liujusmodi  cum 
commodo  liaud  parvo  per  intervalla  exhi- 
beri possunt.  Cum  enim  laxitas  generalis 
fibrarum  musculorum  in  Asthmate  magna 
est,  quicquid  igitur  ei  succurrat,  id  verisi- 
millimum  est,  utilissimum  erit.  Itaque  Prae- 
parationes Ferri,  praecipue  Tinctura  Muri- 
atis  Ferri,  et  Sulphas  Ferri,  Sulphas  Zinci 
parvis  dosibus  ; Rad.  Valerian;  Cinchona  Of- 
ficinalis  ; Infusum  Anthemidis  Nobilis,  et 
Infusum  Gentianae,  vel  Quassiae,  quod  cum 
Alkalinis  interdum  utiliter  conjungatur,  cum 
fructu  maximo  exhibere  possunt.  Haec  au- 
tem, aliis  remediis  similia,  mutanda  et  alter- 
nanda sunt. 

Prophylaxis. — Asthmaticus  causas  omnes 
excitantes,  q^uam  maxime  potuerit,  evitare 
debet.  Cibis  levibus  et  facilibus  concoctu 
uteretur  ; vegetabilia  diligenter  omittens, 
quae  flatum  generant.  “ Ab  * initio  unius 

“ paroxysmi  ad  accessionem  alterius,  diaeta 
“ lautior  detur,  sed  non  adeo  excitans,  ut 
‘‘  in  intermissione  paroxysmorum  opus  est. 

“ Thea,  Zingiberis,  et  CofFaea,  quae  Joanne 

« 

“ Floyere,  equite,  multum  commendata  est, 
“ ex  usu  haud  parvo  sunt.  Liquores  Calidi 
“ semper  injuriosi  sunt.  Aqua  frigida  fere 
“ salutaris  est  j et  si  aceto,  vel  acido  sul- 
“ phurico  mista  magis  adhuc  salutaris  fit,” 
fibras  ventriculi  roborat,  concoctione  favet, 
et  toti  coi'pori  vigorem  quadammodo  im- 
pertit. 

